આજથી થોડાંક જ વર્ષો પહેલાંની વાત કરીએ તો ડાયરી એ આપણા જીવનનું અભિન્ન અંગ હતી. આપણે જીવનની તમામ નાની-મોટી તેમજ ખાટીમીઠી યાદોને ડાયરીમાં સાચવીને રાખતાં હતા. એવું કહી શકાય કે ડાયરી એ જીવનનો એક અદ્ભુત દસ્તાવેજ હતી જે આપણી આગામી પેઢીને આપણા જીવનના અનુભવો વિશે જાણકારી આપતી હતી. સમય બદલાતાં હવે આજની યુવાપેઢીમાં ડાયરી વીસરાઈ રહી છે. સમયની સાથે ડાયરીનું લેખન અને આવડત બંને લુપ્ત થઈ રહ્યાં છે.